b"\n_START_ARTICLE_\nOTO M35\n_START_SECTION_\nDescripci\xc3\xb3\n_START_PARAGRAPH_\nLa OTO M35 va entrar en servei en 1935, igual que la SRCM M35 i la Breda M35, representant la nova generaci\xc3\xb3 de granades de m\xc3\xa0 amb les quals el Regio Esercito va entrar a la Segona Guerra Mundial. Es tracta d'una granada ofensiva, composta per una carcassa d'alumini pintada de color vermell amb 36 g de trinitrotolu\xc3\xa8, que en detonar fragmenta una esfera de plom plena de perdigons del mateix metall._NEWLINE_Aquesta granada \xc3\xa9s la m\xc3\xa9s senzilla de la s\xc3\xa8rie M35. L'espoleta d'impacte \xc3\xa9s accionada per una esfera de plom sostinguda entre una coberta c\xc3\xb2nica i un percussor accionat mitjan\xc3\xa7ant un ressort. Una caracter\xc3\xadstica interessant \xc3\xa9s el disseny de l'esfera, que cont\xc3\xa9 perdigons de plom, destinada a fragmentar-se en el moment de la detonaci\xc3\xb3. At\xc3\xa8s que la granada era ofensiva, els dissenyadors no desitjaven que un esquerdill d'aquesta vol\xc3\xa9s lluny del lloc de la detonaci\xc3\xb3 i fer\xc3\xads al soldat que l'havia llan\xc3\xa7at. Per aquest motiu l'esfera havia de trencar-se en petits fragments en el moment de detonar. La c\xc3\xa0psula interna cont\xc3\xa9 la c\xc3\xa0rrega explosiva i el tub detonador. Un prim c\xc3\xa8rcol de filferro mant\xc3\xa9 juntes les dues meitats de la carcassa per un lloc espec\xc3\xadfic, mantenint la separaci\xc3\xb3 a fi i efecte de no afectar el mecanisme de l'espoleta."